Държавен вестник, бр. 16, 2015 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  16
4. лица, избрани по реда на Закона за об­
ществените поръчки.
(2) По реда на ал. 1, т. 2 и 3 се избират 
външни оценители само в случаите, когато не 
са налице условия за възлагане на обществена 
поръчка по реда на Закона за обществените 
поръчки.
(3) Ръководителят на Управляващия орган 
утвърждава със заповед списък на лицата по 
ал. 1, т. 2, който се актуализира при необхо­
димост. Списъкът съдържа имената на лицата 
и професионалното направление, в което са 
получили образователно-квалификационната 
си степен, професионалния им опит и компе­
тентност и научното им звание или степен, 
ако имат такива. 
(4) Лицата по ал. 1 трябва да имат висше 
образование и най-малко 3 години опит в 
съответната професионална област или опит 
в оценяването на проекти по програми или 
оферти по процедури за възлагане на общест­
вени поръчки. Ръководителят на Управлява­
щия орган може да определя допълнителни 
изисквания към лицата по ал. 1. 
(5) За външни оценители могат да бъдат 
определяни и лица от списъка по ал. 3 на 
други оперативни програми.
Чл. 20. (1) В процедурата по оценка на за­
явленията за финансиране могат да участват и:
1. помощник-оценители;
2. наблюдатели.
(2) Лицата по ал. 1 не са членове на Оцени­
телната комисия. Те се определят със заповедта 
за определяне на състава на Оценителната 
комисия, в която подробно се определят въз­
ложените им в процеса на оценка дейности.
(3) Помощник-оценителите са служители 
на Управляващия орган и/или лица по чл. 19, 
ал. 1, които подпомагат дейността по оценка 
и чиято дейност се ограничава до етапите на 
оценка, определени в заповедта.
(4) Наблюдателите следят процедурата да 
бъде проведена при спазване разпоредбите на 
постановлението. Те присъстват на заседани­
ята на комисията, като не могат да влияят по 
какъвто и да е начин при оценяването на за­
явленията за финансиране. При констатиране 
на нарушения на процедурата наблюдателят е 
длъжен писмено да информира ръководителя 
на Управляващия орган. След приключването 
на оценителния процес наблюдателят изготвя 
доклад за своята дейност до ръководителя 
на Управляващия орган по ред, определен в 
заповедта за определяне на състава на Оце­
нителната комисия.
(5) Управляващият орган кани писмено 
Централното координационно звено да излъчи 
свои представители със статут на наблюдатели, 
като срокът за писмен отговор е 5 работни дни. 
Чл. 21. (1) Председателят, секретарят и 
членовете на Оценителната комисия, помощ­
ник-оценителите и наблюдателите трябва да 
притежават необходимата квалификация и 
професионална компетентност за изпълнение 
на задачите, възложени им със заповедта по 
чл. 18, ал. 1.
(2) Лицата по ал. 1 са длъжни: 
1. да изпълняват задълженията си добро­
съвестно, обективно и безпристрастно;
2. да пазят в тайна обстоятелствата, кои­
то са узнали във връзка със своята работа в 
Оценителната комисия.
(3) Лицата по ал. 1 не могат:
1. да са в конфликт на интереси по сми­
съла на чл. 57, параграф 2 от Регламент (ЕС, 
ЕВРАТОМ) № 966/2012 с някой от кандидатите 
в процедурата за предоставяне на безвъзмезд­
на помощ;
2. да имат интерес по смисъла на Закона за 
предотвратяване и установяване на конфликт 
на интереси от отпускането на безвъзмездна 
финансова помощ по конкретната процедура; 
3. да са свързани лица по смисъла на § 1, 
т. 1 от допълнителните разпоредби на Закона 
за предотвратяване и установяване на конфликт 
на интереси с кандидат по процедурата;
4. да са лица, които се намират помежду 
си в єерархическа зависимост.
(4) Лицата по ал. 1 подписват декларация 
за спазване на изискванията по ал. 2, т. 2 и 
за съответствие с обстоятелствата по ал. 3, 
незабавно след като научат имената на кан­
дидатите в процедурата.
(5) При възникване на някое от обсто­
ятелствата по ал. 3 в хода на оценителния 
процес съответното лице по ал. 1 незабавно 
информира писмено за това ръководителя 
на Управляващия орган и се отстранява от 
оценителния процес.
(6) В случаите на свързаност или йерар­
хична зависимост от участие в оценителния 
процес се отстраняват толкова лица, колкото 
е необходимо, за да се изпълнят съответните 
изисквания на ал. 3, т. 3 и 4.
(7) При възникване на някое от обстоятел­
ствата по ал. 3 или при настъпване на други 
обективни причини, поради които член на 
комисията не може да изпълнява задълженията 
си, той се замества от резервен член. Когато 
заместването с резервен член не е възможно, 
се изменя заповедта по чл. 18, ал. 1.
(8) При възникване на някое от обстоятел­
ствата по ал. 3 или при настъпване на други 
обективни причини, поради които председа­
телят, секретарят, помощник-оценител или 
наблюдател не може да изпълнява задълже­
нията си, той се заменя с друго лице, което 
притежава необходимата квалификация и 
професионална компетентност за изпълнение 
на задачите и отговаря на изискванията по 
ал. 3, като за това се изменя заповедта по 
чл. 18, ал. 1.